Nege 'rowers' vas ná skietery met polisie by Kranskop | Maroela Media
Nege mans is in hegtenis geneem ná 'n skietery met die polisie tydens 'n gewapende rooftog in Kranskop, KwaZulu-Natal.
'n Groep gewapende mans het Vrydag op Kharodias Wholesalers in Kranskop toegeslaan en die eienaar beroof van R520 000 in kontant, sigarette, lugtyd en 'n pistool wat aan die bestuurder behoort het, het die polisie Saterdag gesê.
Die verdagtes het in vier motors gevlug en "verskeie skote geskiet toe hulle by die polisiestasie verbygery het, op pad na die Kwadolo-gebied. Die beamptes het die verdagtes agternagesit en 'n groot lug- en grondoperasie is uitgevoer.
Nege van die verdagtes is by verskillende huise in hegtenis geneem. Vier verdagtes is tydens die skietery beseer. Die verdagtes is op die toneel behandel en drie is na 'n hospitaal geneem.
"Die polisie het beslag gelê op 'n AK47-aanvalsgeweer, 'n haelgeweer, 'n rewolwer, drie pistole, kontant, sigarette, lugtyd en nege selfone. Die polisie het ook beslag gelê op die vier voertuie wat tydens die rooftog gebruik is."